
   ОБЩИНА  ВЪРШЕЦ

Адрес: 3540 гр. Вършец, бул. „България“ № 10, обл. Монтана

тел: 09527/ 22-22; 09527/ 20-02;  факс: 09527/ 23-23

E-mail: admin@varshets.bg
http://varshets.bg/
ДО ОБЩИНСКИ СЪВЕТ

ПРИ ОБЩИНА ВЪРШЕЦ







ДОКЛАДНА ЗАПИСКА
от инж. Иван Михайлов Лазаров– Кмет на Община Вършец
ОТНОСНО: Предложение за приемане на решение от Общински съвет – Вършец за провеждане на публичен търг с явно наддаване по реда на ЗОС, НРПУРОС и НУРПТК на община Вършец, за отдаване под наем на недвижими имоти частна общинска собственост, представляващи земеделски земи с НТП ниви, лозя, овощни градини, храсти, зеленчукови култури, изоставени трайни насъждения и други селскостопански територий, находящи се в землищата в населените места на община Вършец.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В изпълнение на „Годишната програма за управление и разпореждане с имоти общинска собственост на община Вършец за 2024 г.“, и с цел оптимално стопанисване и управление на общинската собственост на община Вършец, предлагам свободните земеделски земи с НТП ниви, лозя, овощни градини, храсти, зеленчукови култури, изоставени трайни насъждения и други селскостопански територии, находящи се на територията на всички землищата в населените места на общината да бъдат отдадени под наем, чрез провеждане на публичен търг с явно наддаване.

Във връзка с изложеното, предлагам да бъде прието решение от Общински съвет - Вършец за провеждане на публичен търг с явно наддаване по реда на Закона за общинската собственост, „Наредбата за реда на придобеване, управление и разпореждане с общинска собственост на община Вършец“ и по процедурните правила на Глава втора “Търгове” от „Наредбата за условията и реда за провеждане на търгове и конкурси /НУРПТК/ на община Вършец“, за отдаване под наем на свободните земеделски земи частна общинска собственост описани по землища, номер на имот и площ в приложенията към настоящата докладна.
Предлагам да вземете следното: 

Р Е Ш Е Н И Е 

1. Общински съвет – Вършец на основание чл. 21, ал. 1, т. 8 и ал. 2 от ЗМСМА, чл. 14, ал. 1 от Закона за общинската собственост във връзка с  чл. 13, ал. 1 и чл. 42, ал. 1 и ал. 2 от НРПУРОС и чл. 4, ал. 3 и чл. 6, ал. 1 от „Наредбата за условията и реда за провеждане на търгове и конкурси /НУРПТК/ на община Вършец“, взема решение за провеждане на публичен търг с явно наддаване за отдаване под наем на недвижими имоти частна общинска собственост на община Вършец, представляващи земеделски земи с НТП ниви, лозя, овощни градини, храсти, зеленчукови култури, изоставени трайни насъждения и други селскостопански територии, описани по землища, както следва:

           - Землище гр. Вършец – 62 бр. имота описани в приложение към докладната.
           - Землище с. Спанчевци –  114 бр. имота описани в приложение към докладната.
           - Землище с. Драганица – 92 бр. имота описани в приложение към докладната.

           - Землище с. Черкаски – 105 бр. имота описани в приложение към докладната. 
           - Землище с. Стояново – 121 бр. имота описани в приложение към докладна.
           - Землище с. Д. Озирово – 308 бр. имота описани в приложение към докладната. 

           - Землище с. Г. Озирово - 342 бр. имота описани в приложение към докладната. 
           - Землище с. Долна Бела Речка – 97 бр. имота описани в приложение към докладната.

           - Землище с. Горна Бела Речка – 62 бр. имота описани в приложение към докладната. 
2. Определя първоначални годишни наемни цени, както следва:

 - 12 лева. /дванадесет лева/ за 1 /един/ декар за поземлените имоти с НТП лозя, храсти, зеленчукови култури, изоставени трайни насъждения, други селскостопански територий и овощни градини.
-   20 лева /двадесет/ за 1 /един/ декар за поземлени имоти с НТП ниви.
3. Срок за отдаване под наем на недвижимите имоти подробно описани в т. 1 от решението – 6 /шест/ стапански години, считано от 01.10.2024 г.
4. Всеки участник в търга може да участва за наемането на един, няколко или всички земеделски имоти предмет на търга.
5. Определя депозит за участие в търга, както следва:

- за имоти с площ до 10 дка.  -  20 лв. за всеки земеделски имот по отделно;

- за имоти с площ от 10 до до 20 дка.  -  50 лв. за всеки земеделски имот по отделно;

- за имоти с площ от 20 дка. до 50 дка. – 100 лв. за всеки земеделски имот по отделно;

- за имоти с площ от 50 дка. до 100 дка. – 300 лв. за всеки земеделски имот по отделно;

- за имоти с площ над 100 дка. - 500 лв. за всеки земеделски имот по отделно.
6. Определя стъпка за наддаване 5 % върху първоначалните годишни тръжни наемни цени описани в т. 2 от настоящото решение.
7. Цена на тръжната документация 80 лв. /осемдесет лева/.

8. Дължимият годишен наем се заплаща от наеметелите за първата стопанска година от договора при подписването му, а за останалите стопански години падежът за плащане на дължимия наем е датата на подписания договор.

9. Задължава Кмета на община Вършец да организира и проведе търга по реда на Глава втора “Търгове” от „Наредбата за условията и реда за провеждане на търгове и конкурси на община Вършец“ и да сключи договори за отдаване под наем на земедеските земи по реда на ЗОС със спечелилите търга участници.


Приложение: съгласно текста
С уважение,
инж. ИВАН МИХАЙЛОВ ЛАЗАРОВ

        Кмет на община Вършец

СЪГЛАСУВАЛ:……………………..

        Секретар на община Вършец – инж. Даниела Тодорова

ИЗГОТВИЛ: ………………………

        Директор Дирекция „СА“ – Антон Тошев

